### Resumé

På udvalgsmødet i Teknisk Udvalg den 13. august 2024 var der et ønske til forvaltningen om at forberede en proces for, hvordan udvalget kan arbejde med at forbedre kvaliteten af tæt-lav byggeri i Vejle kommune.

Forvaltningen ønsker en drøftelse med udvalget om indholdet og tilrettelæggelse af denne proces.

### Sagsfremstilling

I de senere år er antallet af tæt-lav byggerier i Vejle Kommune steget markant, men kvaliteten af disse byggerier har ikke altid levet op til forventningerne. Derfor ønsker udvalget at undersøge mulighederne for at sikre tæt-lav byggerier af højere kvalitet.

Forvaltningen foreslår, at følgende emner kan indgå i processen:

* hvad kendetegner et godt tæt-lav byggeri
* lovgivningsmæssige muligheder for at sikre et godt byggeri og god arkitektur
* andre redskaber, såsom vejledninger og dialog, der kan tages i anvendelse for at forbedre kvaliteten
* eksempler på både vellykkede og mindre vellykkede tæt-lav byggerier
* andre relevante emner

Forvaltningen foreslår at udvalget drøfter problemstillingen og kommer med input til, hvad der er behov for at vide mere om, samt hvad processen skal resultere i. Det kan fx være form af en vejledning, der udtrykker udvalgets krav og ønsker til det gode tæt-lav byggeri.

På baggrund af drøftelserne vil forvaltningen forberede oplæg til udvalget.

### Klima og resiliensvurdering

Ikke relevant.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** sagen drøftes.

### Beslutning

Drøftet.